**Ministru kabineta rīkojuma projekta „Grozījums Ministru kabineta 2014.gada 3.marta rīkojumā Nr.90 „Par Oficiālās elektroniskās adreses koncepciju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru prezidenta 2015.gada 30.novembra uzdevums Nr.12/2014-UZD-713.Ministru kabineta komitejas 2015.gada 14.decembra sēdes protokola Nr.35 2.§ 2.1.4.apakšpunkts.Ministru kabineta 2016.gada 5.janvāra sēdes protokola Nr.1 28.§ 8.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 3.marta rīkojumu Nr.90 „Par Oficiālās elektroniskās adreses koncepciju” (turpmāk – Rīkojums) tika atbalstīts Iekšlietu ministrijā izstrādātais politikas plānošanas dokuments “Oficiālās elektroniskās adreses koncepcija” (turpmāk – Koncepcija), kas paredz Latvijā izveidot oficiālo elektronisko adresi.Koncepcijā paredzētā risinājuma īstenošanai bija nepieciešams izstrādāt Oficiālās elektroniskās adreses likumu, kā arī grozīt atsevišķus spēkā esošos tiesību aktus.Rīkojuma 4.punktā tika noteikts, ka Iekšlietu ministrijai un Tieslietu ministrijai jāizstrādā un atbildīgajam ministram līdz 2015.gada 1.novembrim jāiesniedz noteiktā kārtībā Ministru kabinetā Koncepcijas 9.sadaļas 2.-13.punktā minētos tiesību aktu projektus. Savukārt Rīkojuma 5.punktā tika noteikts, ka visām ministrijām jāizvērtē to kompetencē esošos tiesību aktus un līdz 2016.gada 1.februārim jāiesniedz noteiktā kārtībā Ministru kabinetā attiecīgus grozījumus, paredzot, ka saziņas nodrošināšanai starp iestādi un privātpersonu tiek izmantota elektroniskā adrese un dokumentu izstrādāšanā un noformēšanā ir iespēja pasta adreses vietā norādīt oficiālo elektronisko adresi.Ministru kabineta 2016.gada 5.janvāra sēdē (prot. Nr.1 28.§) apstiprināts likumprojekts “Oficiālās elektroniskās adreses likums” (TA-244) (turpmāk – Likumprojekts), paredzams, ka tas stāsies spēkā 2017.gada 1.jūlijā. Likumprojektā paredzēts, ka oficiālo elektronisko adresi atsevišķas lietotāju grupas varēs sākt lietot ne vēlāk kā no 2018.gada 1.janvāra.Ministru kabineta 2016.gada 5.janvāra sēdes protokola Nr.1 28.§ 9., 10., 11., 12.punktā norādīti tiesību akti, kas saistīti ar Koncepcijā paredzētā risinājuma īstenošanu un termiņi kādos tos jāizstrādā, savukārt minētā protokola 13.punktā noteikts, ka visām ministrijām jāizvērtē to kompetencē esošos tiesību aktus un līdz 2017.gada 1.jūlijam jāiesniedz noteiktā kārtībā Ministru kabinetā grozījumus, paredzot iespēju saziņas nodrošināšanai starp iestādi un privātpersonu izmantot e-adresi.Ievērojot minēto, ir izstrādāts Ministru kabineta rīkojuma projekts “Grozījums Ministru kabineta 2014.gada 3.marta rīkojumā Nr.90 “Par Oficiālās elektroniskās adreses koncepciju””. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

14.01.2016. 12:58

367

Stone, 67219425

kristine.stone@pmlp.gov.lv